CELEX: C2005/132/29
Language: el
Date: 2005-05-28 00:00:00
Title: Υπόθεση C-135/05: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, που ασκήθηκε στις 23 Μαρτίου 2005

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/15
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, που ασκήθηκε στις 23 Μαρτίου 2005
   ((Υπόθεση C-135/05))
   (2005/C 132/29)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από την D. Recchia και τον Μ. Κωνσταντινίδη, μέλη της Νομικής Υπηρεσίας της Επιτροπής, άσκησε στις 23 Μαρτίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               1)
            
            
               να διαπιστώσει ότι η Ιταλική Δημοκρατία, μη θεσπίζοντας όλα τα απαραίτητα μέτρα, παρέβη τις υποχρεώσεις που προβλέπονται στα άρθρα 4, 8 και 9 της οδηγίας 75/442/ΕΟΚ (1) του Συμβουλίου, περί των αποβλήτων, όπως τροποποιήθηκε με την οδηγία 91/156/EΟΚ (2), στα άρθρα 2, παράγραφος 1, της οδηγίας 91/689/EΟΚ (3) του Συμβουλίου, για τα επικίνδυνα απόβλητα, και στο άρθρο 14, στοιχεία α', β' και γ', της οδηγίας 1999/31/EΚ (4) του Συμβουλίου, περί υγειονομικής ταφής των αποβλήτων,
            
         
               2)
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Βάσει πολυάριθμων εγγράφων, η Επιτροπή έλαβε γνώση του μεγάλου αριθμού χώρων διαθέσεως αποβλήτων που λειτουργούν στο ιταλικό έδαφος παρανόμως και άνευ ελέγχου από τις δημόσιες αρχές και μερικοί από τους οποίους περιέχουν επικίνδυνα απόβλητα.
   Η Επιτροπή φρονεί ότι η Ιταλική Δημοκρατία, ανεχόμενη την παρουσία τέτοιων χώρων, παρέβη τις υποχρεώσεις που υπέχει από τα άρθρα 4, 8 και 9 της οδηγίας 75/442/EΟΚ του Συμβουλίου, περί των αποβλήτων, όπως τροποποιήθηκε με την οδηγία 91/156/EΟΚ, και από το άρθρο 2, παράγραφος 1, της οδηγίας 91/689/EΟΚ του Συμβουλίου, για τα επικίνδυνα απόβλητα.
   Όσον αφορά τους υπάρχοντες στις 16 Ιουλίου 2001 χώρους διαθέσεως αποβλήτων για τους οποίους είχε δοθεί έγκριση ή οι οποίοι λειτουργούσαν ήδη κατά την ημερομηνία αυτή, η έλλειψη πληροφοριών για τα σχέδια διευθετήσεως τα οποία οι φορείς εκμεταλλεύσεώς τους όφειλαν να έχουν υποβάλει έως την 16η Ιουλίου 2002 οδηγεί την Επιτροπή στο συμπέρασμα ότι είναι ανύπαρκτα αφενός τα σχέδια διευθετήσεως αυτά και αφετέρου τα σχετικά μέτρα εγκρίσεως και πιθανής διακοπής λειτουργίας των χώρων διαθέσεως αποβλήτων που δεν ανταποκρίνονται στις απαιτήσεις της οδηγίας.
   Ως εκ τούτου, η Επιτροπή φρονεί ότι η Ιταλική Δημοκρατία παρέβη τις υποχρεώσεις που υπέχει από το άρθρο 14, στοιχεία α', β' και γ', της οδηγίας 1999/31/EΚ του Συμβουλίου, περί υγειονομικής ταφής των αποβλήτων.
   
      (1)  ΕΕ ειδ. έκδ.15/001, σ. 86.
   
      (2)  ΕΕ L 78 της 26/03/1991, σ. 32.
   
      (3)  ΕΕ L 377 της 31/12/1991, σ. 20.
   
      (4)  ΕΕ L 182 της 16/07/1999, σ. 1.